

ALŪKSNES NOVADA PAŠVALDĪBA

**LICENCĒŠANAS KOMISIJA**

Dārza iela 11, Alūksne, Alūksnes novads, LV – 4301, tālrunis: 64381496, e-pasts: [dome@aluksne.lv](mailto:dome@aluksne.lv)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alūksnē

SĒDES PROTOKOLS

2024.gada 10.aprīlī Nr.10

Sēde sākta pulksten 15.30, sēde slēgta pulksten 16.15

Sēdes norises vieta: Dārza iela 11, Alūksnē, Alūksnes VPVKAC 1.stāvā

Sēdi vada: komisijas priekšsēdētāja Māra KOVAĻENKO

Sēdi protokolē: komisijas locekle Everita BALANDE

Sēdē piedalās Licencēšanas komisijas locekļi: Māra KOVAĻENKO, Everita BALANDE, Sanita RIBAKA, Sanita BĒRZIŅA

DARBA KĀRTĪBA:

1. SIA “ND ZUTIS” iesnieguma izskatīšana.
2. Par statistiku Alūksnes novada pašvaldības 2023.gada publiskajam pārskatam.

1. **SIA “ND ZUTIS” iesnieguma izskatīšana**

M.KOVAĻENKO informē, ka pašvaldībā 05.04.2024. saņemts iesniegums no SIA “ND ZUTIS” par speciālās licences izsniegšanu komercdarbībai zvejniecībā hidrotehniskajā būvē “Zušķērājs”. Paskaidro, ka pašvaldības aģentūra “ALJA” noslēgusi zvejas tiesību nomas līgumu Nr.ALJA/3-17/21/16 ar SIA “ND ZUTIS” uz 5 gadiem, t.i. līdz 31.12.2025., lūgums saskaņots ar pašvaldības iestādes “ALJA” direktoru M.LIETUVIETI. Informē, ka licenci izsniegs pašvaldības iestāde “ALJA”, bet lēmumu pieņems Licencēšanas komisija.

Atklāti balsojot : “par” 4; “pret” nav; “atturas” nav,

LICENCĒŠANAS KOMISIJA NOLEMJ:

Saskaņā ar 08.09.2009. Ministru kabineta noteikumiem Nr.1015 „Kārtība, kādā izsniedz speciālo atļauju (licenci) komercdarbībai zvejniecībā, kā arī maksā valsts nodevu par speciālās atļaujas (licences) izsniegšanu” un Licencēšanas komisijas nolikuma, kas apstiprināts ar Alūksnes novada domes 28.06.2017. lēmumu Nr.200 (protokols Nr.10, 39.punkts), 8.1.p.,

1. Izsniegt SIA “ND ZUTIS”, reģistrācijas numurs 40203299616, speciālo atļauju (licenci) nodarboties ar komercdarbību zvejniecībā hidrotehniskajā būvē “Zušķērājs” uz Alūksnes upes Alūksnes ezera iztekā, īpašumā “Tacis”, Jaunalūksnes pagastā, Alūksnes novadā.

2. Licences derīguma termiņš no 2024.gada 10.aprīļa līdz 2024.gada 31.decembrim.

3. Valsts nodeva piemērojama 14,23 EUR apmērā.

4. Atbildīgais par lēmuma izpildi pašvaldības iestādes “ALJA” direktors M.LIETUVIETIS.

1. **Par statistiku Alūksnes novada pašvaldības 2023.gada publiskajam pārskatam**

M.KOVAĻENKO iepazīstina ar Alūksnes novada pašvaldības izpilddirektora 15.03.2024. rīkojumu Nr. ANP/1-6/24/76 “Par informācijas sniegšanu publiskajam pārskatam”. Paskaidro, ka informācija jāsagatavo par 2023.gadā izskatītajiem iesniegumiem Licencēšanas komisijā. Informē, ka dati tiek ņemti no lietām, kas veidotas, lai būtu pārskatāms komisijas darbs.

*Notiek iepazīšanās ar lietām un diskusija par reģistrētajiem pakalpojumiem.*

M.KOVAĻENKO informē par fiksētajiem datiem (pielikumā uz 1 lapas).

*Komisijas locekļi pieņem informāciju zināšanai.*

Sēdes vadītāja M.KOVAĻENKO……………………………………….

Protokoliste, komisijas locekle E.BALANDE…………………………………………..

Komisijas locekle S.RIBAKA ……………………………………….........

S.BĒRZIŅA…………………………………………….